Zəbur 14 | Onlayn Müqəddəs Kitab | Yeni dünya tərcüməsi
Zəbur 14:1—7
Ağılsız adamın təsviri
Ağılsızlar deyir: «Yehova yoxdur» (1)
«Bir nəfər də düz əməl sahibi yoxdur» (3)
Dirijora. Davudun məzmuru. 14 Ağılsızlar ürəyində: «Yehova yoxdur», — deyir.+ Onların hərəkətləri pozğun, əməlləri iyrəncdir,Bir nəfər də düz əməl sahibi yoxdur.+ 2 Amma Yehova göylərdən bəşər oğullarını seyr edir,Baxır ki, görsün dərk edən, Yehovanı axtaran varmı.+ 3 Hamı yolunu azıb,+Hamı pozğunlaşıb, Bir nəfər də düz əməl sahibi yoxdur,Bir nəfər belə. 4 Bədəməllər heç nə başa düşmürmü? Xalqımı çörək yerinə yeyirlər, Yehovanı çağırmırlar. 5 Bax, onların canına vahimə düşəcək,+Çünki Yehova salehlərin* yanındadır. 6 Məzlumun niyyətini alt-üst etmək istəyirsiniz,Amma o, Yehovaya sığınıb.+ 7 Kaş Siondan İsrailin qurtuluşu gələydi!+ Yehova əsir xalqını qaytaranda,Qoy Yaqub sevinsin, İsrail şadlansın!
^ Hərfən: saleh nəslin.
Zəbur 14